**Ministru kabineta noteikumu projekta "Grozījumi Ministru kabineta 2008. gada 22. decembra noteikumos Nr. 1093 "Noteikumi par zvērinātu advokātu vecākā atlīdzības un atlīdzināmo izdevumu noteikšanas kārtību un apmēriem"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir pieejamo budžeta līdzekļu ietvaros mainīt zvērinātu advokātu vecākajiem noteikto atlīdzības bāzes likmi, darba apjoma grupas koeficientus un to robežvērtības, ņemot vērā tiesu teritoriālās reformas rezultātā īstenoto zvērinātu advokātu vecāko skaita samazinājumu un attiecīgu ievērojamu apstrādājamo procesa virzītāju pieprasījumu skaita pieaugumu katram no zvērinātu advokātu vecākajiem.Noteikumu projekta plānotais spēkā stāšanās laiks - 2018. gada 1. jūlijs. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts "Grozījumi Ministru kabineta 2008. gada 22. decembra noteikumos Nr. 1093 "Noteikumi par zvērinātu advokātu vecākā atlīdzības un atlīdzināmo izdevumu noteikšanas kārtību un apmēriem"" (turpmāk – Noteikumu projekts) izstrādāts pēc Tieslietu ministrijas iniciatīvas, ņemot vērā Juridiskās palīdzības administrācijas ierosinājumus un Latvijas Zvērinātu advokātu padomes (turpmāk – LZAP) sniegto informāciju par zvērinātu advokātu vecāko skaita samazināšanos pēc tiesu teritoriālās reformas īstenošanas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai nodrošinātu zvērinātu advokātu vecākajam atbilstīgu atlīdzības un atlīdzināmo izdevumu apmēra pārskatīšanu atbilstoši veicamajam darba apjomam attiecīgajā tiesu darbības teritorijā, Ministru kabineta 2008. gada 22. decembra noteikumu Nr. 1093 "Noteikumi par zvērinātu advokātu vecākā atlīdzības un atlīdzināmo izdevumu noteikšanas kārtību un apmēriem" (turpmāk – Noteikumi Nr. 1093) 26. punktā atrunāts, ka Ministru kabinets ne retāk kā reizi piecos gados pārskata noteikumu 5. punktā minēto atlīdzības bāzi.Atbilstoši 2018. gada 18. janvāra likuma "Grozījumi likumā "Par tiesu varu"" un Ministru kabineta 2018. gada 4. janvāra noteikumu Nr. 6 "Grozījumi Ministru kabineta 2015. gada 28. jūlija noteikumos Nr. 412 "Noteikumi par rajona (pilsētas) tiesām, apgabaltiesām un šo tiesu darbības teritoriju"" rezultātā īstenotajai tiesu teritoriālajai reformai, arī LZAP ir veikusi izmaiņas zvērinātu advokātu vecāko apkalpojamajās tiesu darbības teritorijās, attiecīgi samazinot zvērinātu advokātu vecāko skaitu no 28 (divdesmit astoņiem) zvērinātu advokātu vecākajiem, kas bija apstiprināti uz 2017. gada 31. decembri uz 10 (desmit) zvērinātu advokātu vecākajiem, kas saskaņā ar tiesu teritoriālās reformas īstenošanu darbojas uz 2018. gada 1. martu. Samazinoties zvērinātu advokātu vecāko skaitam, attiecīgi ievērojami ir palielinājies katram zvērinātu advokātu vecākajam apstrādājamo procesa virzītāju pieprasījumu skaits, kas ietekmē zvērinātu advokātu vecāko saņemamo atlīdzību.LZAP pieņemot lēmumu par zvērinātu advokātu vecāko skaita samazināšanu atbilstoši tiesu teritoriālās reformas izmaiņām, ir izvērtējis zvērinātu advokātu vecāko darba apjomu un to spējas tikt galā ar procesa virzītāju pieprasījumu apstrādi tā, lai zvērinātu advokātu vecāko skaita samazinājums neatstātu negatīvu ietekmi uz efektīvu procesa virzītāju pieprasījumu apstrādi. Ņemot vērā minētos grozījumus Ministru kabineta 2015. gada 28. jūlija noteikumos Nr. 412 "Noteikumi par rajona (pilsētas) tiesām, apgabaltiesām un šo tiesu darbības teritoriju" (tiesu teritoriālā reforma) un Noteikumu Nr. 1093 26. punktā noteikto uzdevumu, kā arī, lai nodrošinātu zvērinātu advokātu vecākajam regulāru atlīdzības un atlīdzināmo izdevumu apmēra pārskatīšanu atbilstoši veicamajam darba apjomam attiecīgajā tiesu darbības teritorijā, ir nepieciešams pārskatīt noteikto atlīdzības bāzi zvērinātu advokātu vecākajiem un darba apjoma grupas koeficientus, lai nodrošinātu taisnīgu atlīdzības izmaksu.*Atlīdzības bāzes apmērs:*Izvērtējot LZAP iesniegtos statistikas par zvērinātu advokātu vecāko apstrādāto pieprasījumu faktisko skaitu pa tiesu teritorijām pārskatus par iepriekšējiem gadiem (2015., 2016. un 2017. gads), secināms, ka pieprasījumu skaits uz vienu zvērinātu advokātu vecāko, kas apstiprināts sakarā ar veikto tiesu teritoriālo reformu, ievērojami pieaugs. Līdz ar to, atbilstoši Noteikumu Nr. 1093 4. punktā noteiktajai atlīdzības bāzes metodikai, ir nepieciešams nekavējoši paaugstināt atlīdzības bāzes apmēru zvērinātu advokātu vecākajam, lai nodrošinātu taisnīgu un atbilstošu samaksu par veicamo darbu.Atlīdzības bāzes metodika paredz, ka atlīdzības bāzi nosaka, ņemot par pamatu vidējo Kriminālprocesa likuma kārtībā saņemto un caurskatīto procesa virzītāju pieprasījumu skaitu iepriekšējos trijos kalendāra gados, nostrādāto darba dienu skaitu un vienā darba dienā saņemto pieprasījumu apstrādei patērējamo stundu skaitu, piemērojot darba samaksas stundas likmi. Līdz ar to atlīdzības bāzes apmēra paaugstinājums ir pamatojoties uz apstrādājamo procesa virzītāju pieprasījumu skaita pieaugumu katram zvērinātu advokātu vecākajam un ņemot vērā darba samaksas stundas likmes pieaugumu iepriekšējos gados. Aprēķins: * 2015., 2016. un 2017. gadā vidējais apstrādāto pieprasījumu skaits ir 13 130 pieprasījumi ((13 634+12 855+12 902)/3);
* viena zvērinātu advokātu vecākā gadā vidēji apstrādājamo pieprasījumu skaits - 1313 (13 130/10);
* apstrādāto pieprasījumu skaits dienā ir vidēji 5 pieprasījumi (1313/12/21);
* laika patēriņa formula – 3,33h (5 pieprasījumi x 40 min);
* formula sabiedriskajā sektorā – 5,34 *euro*/h ((5,09+5,27+5,66)/3=5,34 *euro*/h) (vidējā alga valstī 2015. gadā – 855 *euro*, 2016. gadā – 886 *euro*, 2017. gadā – 951 *euro*/21 darba dienu/8 h dienā)

Līdz ar to, ņemot vērā Noteikumu Nr. 1093 4. punktā minētos atlīdzības bāzes metodikā ietvertos lielumus, atlīdzības bāze zvērinātu advokātu vecākajam nosakāma 370 *euro* apmērā (3,3h dienā x 5,34 *euro* x 21 diena).Atlīdzības bāzes noteikšanas metodika (Noteikumu Nr. 1093 4. punkts) paredz, ka nosakot atlīdzības bāzi zvērinātu advokātu vecākajam viens no būtiskiem lielumiem, kas ietekmē atlīdzības bāzi, ir vienā darba dienā apstrādei saņemto procesa virzītāju pieprasījumu skaits, kas attiecīgi veido kopā apstrādei patērējamo stundu skaitu, līdz ar to pieprasījumu skaita pieaugums par 178 % (no 1,8 uz 5 pieprasījumiem dienā) ir faktors, kas ir par pamatu atlīdzības bāzes pieaugumam par 195 %, salīdzinot ar šobrīd noteikto atlīdzības bāzi. Papildus jānorāda, ka pieaugusi ir arī sabiedriskajā sektorā strādājošā vidējā bruto darba samaksa, kas arī ir viens no lielumiem, kas ietekmē atlīdzības bāzes apmēru atbilstoši Noteikumos Nr. 1093 noteiktajai metodikai. Līdz ar to atlīdzības bāzes palielinājums no 125,56 *euro* uz 370 *euro* jeb palielinājums par 195 % ir samērīgs. Lai veiktu atlīdzības bāzes noteikšanas aprēķinu, izmantoti iepriekšējos gados (2015.–2017. gads) Centrālās statistikas pārvaldes oficiālajā statistikas paziņojumā publicētie dati (piem., par valstī sabiedriskajā sektorā strādājošā iepriekšējā gada mēneša vidējo bruto darba samaksu) un LZAP ik gadu sagatavotie statistikas pārskati par tiesas darbības teritorijas zvērinātu advokātu vecāko Kriminālprocesa likuma noteiktajā kārtībā saņemto un caurskatīto procesa virzītāju pieprasījumu skaitu gadā. *Grupas koeficientu iedalījums:*Zvērinātu advokātu vecāko darba apjoms tiek noteikts pēc saņemtā un apstrādātā procesa virzītāju pieprasījuma skaita, sadalot pieprasījumu skaitu darba apjoma grupās, kur katrai grupai atbilst noteikts koeficients, ko piemēro, aprēķinot zvērinātu advokātu vecākā atlīdzības un atlīdzināmo izdevumu apmēru (skatīt Noteikumu Nr. 1093 1. pielikumu).Līdz ar to, analizējot zvērinātu advokātu vecāko statistiku pēc apstrādāto procesa virzītāju pieprasījumu skaita pa iepriekšējiem gadiem un ņemot vērā tiesu teritoriālo reformu un zvērinātu advokātu vecāko skaita samazinājumu, secināms, ka ir nepieciešams pārskatīt Noteikumu Nr. 1093 1. pielikumā noteikto grupas koeficientu iedalījumu un to robežvērtības, kas nodrošinās taisnīgāku un atbilstīgāku koeficientu gradāciju un zvērinātu advokātu vecāko darba apjoma novērtējumu. Jāņem vērā, ka pie šāda ievērojama zvērinātu advokātu vecāko skaita samazinājuma, spēkā esošo grupas koeficientu iedalījumus un to robežvērtības nav piemērojamas, jo nenodrošina esošajām izmaiņām atbilstošu apstrādājamo procesa virzītāju pieprasījumu gradāciju. Līdz ar to ir nepieciešams izdot jaunā redakcijā Noteikumu Nr. 1093 1. pielikumu. Tā kā tiek mainīti grupu koeficienti, tad attiecīgi Noteikumu projekts paredz grozījumus Noteikumu Nr. 1093 9. punktā, kas paredz atsauci uz koeficientu grupām.Sakarā ar īstenoto tiesu teritoriju reformu un izmaiņām zvērinātu advokātu vecāko apkalpojamās tiesu darbības teritorijās, atlīdzības LZAP zvērinātu advokātu vecākajam apmērs par citu ar valsts nodrošinātās aizstāvības vai pārstāvības veikšanas organizēšanu kriminālprocesā saistītu pienākumu pildīšanu saglabājams 100,15 *euro* apmērā, jo LZAP zvērinātu advokātu vecākais turpina pildīt savus pienākumus atbilstoši Latvijas Republikas Advokatūras likumam un to apjoms nav samazinājies.Ņemot vērā Juridiskās palīdzības administrācijas budžeta plānošanu un iespējas, kā arī to, ka ar Noteikumu projektu paredzēts mainīt atlīdzības bāzes likmi un piemērot darba apjomam atbilstošu koeficientu, ir nepieciešams paredzēt konkrētu atskaites punktu, no kura tiks piemērots jaunais atlīdzības aprēķins, lai Juridiskās palīdzības administrācijai un zvērinātu advokātu vecākajiem nerastos atlīdzības aprēķināšanas problēmas gan pirms, gan pēc Noteikumu projekta spēkā stāšanās. Lai nodrošinātu taisnīgu atlīdzības saņemšanu zvērinātu advokātu vecākajam pēc tiesu teritoriālās reformas ņemot vērā ievērojamu apstrādājamo procesa virzītāja pieaugumu katram no zvērinātu advokātu vecākajiem un veicinātu budžeta vienmērīgu izpildi, tad paredzams, ka Noteikumu projekts stājas spēkā ar 2018. gada 1. jūliju.Tā kā Noteikumu Nr. 1093 pamata regulējumā (10.-12. punktā) noteikts, ka Juridiskās palīdzības administrācija katram zvērinātu advokātu vecākajam aprēķina mēneša atlīdzības apmēru līdz kārtējā gada 1. novembrim, ņemot vērā LZAP iesniegto statistikas pārskatu par procesa virzītāju pieprasījumu skaitu par iepriekšējo gadu, kas nozīmētu, ka zvērinātu advokātu vecākie veiktajam darbam atbilstošu atlīdzību saņemtu tikai 2019. gadā, tad, lai nodrošinātu taisnīgas un atbilstīgas atlīdzības izmaksu pēc tiesu teritoriālās reformas un zvērinātu advokātu vecāko skaita samazinājuma, Noteikumu projektā nepieciešams ietvert pārejas regulējumu, kas paredzētu, ka Juridiskās palīdzības administrācija, ņemot vērā īstenoto tiesu teritoriālo reformu, atlīdzību zvērinātu advokātu vecākajam pēc 2018. gada 1. jūlija un 2019. gadā aprēķina atbilstoši 2017. gada statistikas pārskatam par procesa virzītāju pieprasījumu skaitu katram zvērinātu advokātu vecākajam pa mēnešiem un attiecīgajam darba apjoma grupas koeficientam saskaņā ar noteikumu 1. pielikumu |
| 3. | Projekta izstrādē iesaistītās institūcijas un publiskas personas kapitālsabiedrības | Juridiskās palīdzības administrācija. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Zvērinātu advokātu vecākie. Zvērinātu advokātu vecākais ir LZAP noteiktajā kārtībā atlasīts un apstiprināts konkrētā tiesas darbības teritorijā praktizējošs advokāts (saskaņā ar LZAP sniegto informāciju uz 2018. gada 1. maiju ir apstiprināti 10 (desmit) tiesu darbības teritoriju zvērinātu advokātu vecākie ar konkrētu procesa virzītāju institucionālo piekritību), kas paralēli advokāta profesionālo pienākumu pildīšanai veic aizstāvju vai pārstāvju (advokātu) koordinēšanu pēc procesa virzītāju pieprasījuma Kriminālprocesa likumā noteiktajos gadījumos valsts nodrošinātās aizstāvības vai pārstāvības veikšanai kriminālprocesā.Tāpat Noteikumu projekta regulējums ietekmē Juridiskās palīdzības administrāciju, jo tā nodrošina mērķim paredzēto valsts budžeta līdzekļu ieskaitīšanu LZAP norādītajā kredītiestādes kontā zvērinātu advokātu vecāko atlīdzības izmaksāšanai, kā arī veic atbilstošas atlīdzības bāzes un atlīdzināmo izdevumu aprēķinu.  |
| 2. | Tiesiskā regulējuma ietekme uz tautsaimniecību un administratīvo slogu | Zvērinātu advokātu vecākajiem tiks labvēlīgi ietekmēta finansiālā atlīdzība par sniegto pakalpojumu.Juridiskās palīdzības administrācijai papildu administratīvais slogs neradīsies.Juridiskās palīdzības administrācijai Noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |
|  |  |  |
|

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019. | 2020. | 2021. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2020. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 86 268 | 0 | 86 268 | 0 | 86 268  | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 86 268  | 0 | 86 268  | 0 | 86 268  | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 86 268 | -8 896 | 86 268 | -8 896 | 86 268  | -8 896 | -8 896 |
| 2.1. valsts pamatbudžets | 86 268 | -8 896 | 86 268 | -8 896 | 86 268  | -8 896 | -8 896 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 8 896 | 0 | 8 896 | 0 | 8 896 | 8 896 |
| 3.1. valsts pamatbudžets | 0 | 8 896 | 0 | 8 896 | 0 | 8 896 | 8 896 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x | 0 | 0 | 0 | 0 | 0 | 0 |
| 5. Precizēta finansiālā ietekme | x | 8 896 | x | 8 896 | x | 8 896 | 8 896 |
| 5.1. valsts pamatbudžets | 8 896 | 8 896 | 8 896 | 8 896 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Noteikumu projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar |
| 8. Cita informācija | Saskaņā ar likumu "Par valsts budžetu 2018. gadam" budžeta apakšprogrammā 03.03.00 "Juridiskās palīdzības nodrošināšana" Juridiskās palīdzības administrācijai zvērinātu advokātu vecākajiem Noteikumu Nr. 1093 izpildes nodrošināšanai zvērinātu advokātu vecāko atlīdzības apmaksai piešķirti 86 268 *euro*. Pirms tiesu reformas uz 2018. gada 1. janvāri bija 28 zvērinātu advokātu vecākie un tiem atlīdzināmo summu apmaksai finansējums plānots 86 268 *euro*  apmērā, t.sk. 28 advokātu vecākie x (vidējā mēneša atlīdzība vienam advokātu vecākajam 163,35 *euro* + vidējie atlīdzināmie izdevumi vienam advokātu vecākajam 84,61 *euro* (mobilie sakaru pakalpojumi, kancelejas preces, telpu nomas maksa un stacionārā telefona sarunu un interneta pieslēguma pakalpojumi)) + viena zvērināta advokāta papildu pienākumu atlīdzības izdevumi mēnesī 100,15 *euro* + 5PVN maksātāju PVN 21 % nomaksa mēnesī kopā 146,03 *euro* = vidēji 7189,06 *euro* mēnesī.Tiesu teritoriālās reformas rezultātā samazinot zvērinātu advokātu vecāko skaitu no 28 uz 10 zvērinātu advokātu vecākajiem un paliekot nemainīgam procesa virzītāju pieprasījumu apmēram, ir nepieciešams atbilstoši Noteikumu Nr. 1093 4. punktā noteiktajai metodikai mainīt zvērinātu advokātu vecākajam noteikto atlīdzības bāzi, to paaugstinot atbilstoši aprēķina metodikā noteiktajai formulai. Līdz ar to pēc tiesu reformas 10 zvērinātu advokātu vecākiem atlīdzināmo summu apmaksai plānots finansējums 77 372 *euro* apmērā, t.sk. 10 advokātu vecākajiem x vidējā mēneša atlīdzība vienam advokātu vecākajam 5 45,75 *euro* + vidējie atlīdzināmie izdevumi vienam advokātu vecākajam 89 *euro* + viena zvērināta advokāta papildus pienākumu atlīdzības izdevumi mēnesī 100,15 *euro* = vidēji 6 447,65 *euro* mēnesī.Zvērinātu advokātu vecāko skaita samazinājuma rezultātā ietaupītos valsts budžeta līdzekļus 8896 *euro* apmērā novirzīs juridiskās palīdzības samaksas nodrošināšanai saskaņā ar Ministru kabineta 2009. gada 22. decembra noteikumiem Nr.1493 "Noteikumi par valsts nodrošinātās juridiskās palīdzības apjomu, samaksas apmēru, atlīdzināmajiem izdevumiem un to izmaksas kārtību". |
|  |  |

 |
|

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |
|  |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar |
|  |

 |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā", lai informētu sabiedrību par Noteikumu projektu un dotu iespēju izteikt viedokli, Noteikumu projekts pirms tā iesniegšanas Valsts sekretāru sanāksmē ir nosūtīts saskaņošanai LZAP un Juridiskās palīdzības administrācijai. |
| 2. | Sabiedrības līdzdalība projekta izstrādē | Pirms Noteikumu projekta izstrādes un tās laikā viedokļi par Noteikumu projektu saņemti no Juridiskās palīdzības administrācijas un LZAP, tāpat atbilstoši viedokļiem sagatavotais Noteikumu projekts 2018. gada 15. maijā nosūtīts atzinuma sniegšanai LZAP un Juridiskās palīdzības administrācijai. |
| 3. | Sabiedrības līdzdalības rezultāti | Noteikumu projektu LZAP 2018. gada 18. maijā saskaņojusi bez iebildumiem, savukārt no Juridiskās palīdzības administrācijas 2018. gada 18. maijā tika saņemti precizējumi par noteikumu projektu, kas attiecīgi ņemti vērā. Līdz ar to Noteikumu projekts ir saskaņots bez iebildumiem gan ar LZAP, kas organizē zvērinātu advokātu vecāko darbu, gan ar Juridiskās palīdzības administrāciju, kas nodrošina atlīdzības izmaksu zvērinātu advokātu vecākajiem.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Juridiskās palīdzības administrācija, Latvijas Zvērinātu advokātu padome. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Iesniedzējs:

tieslietu ministrs Dzintars Rasnačs

Krjukova 67036831

Eva.Krjukova@tm.gov.lv